1ሺሕ 4 መቶ 34ኛው የኢድ አልፈጥር በዓል ዛሬ በጂጂጋ ከተማ ተከበረ
ጂጂጋ፤ ነሃሴ 2/2005 (/ዋኢማ) ¬- ሙስሊሙ ህብረተሰብ 1 ሺሕ 4 መቶ 34ኛውን የኢድ አልፈጥር በዓል  ሲናከብር  የተቸገሩ ወገኖቻችንን  በመርዳትና   አገራችን እያካሄደች ያለውን  የልማት እንቅስቃዎች ከግብ ለማድረስ የበላችንን በመወጣት  ሊሆን ይገ ባል ሲሉ የጅጅጋ የእስልምና ሃይማኖት ተከታዮች ገለጹ። የ1434ኛው የኢድ በዓል ለማክበር በጂጂጋ ስታዲየም የተሰበበሰቡት የእስልምና እምነት ተከታዮች  የኢድ አልፈጥር በዓል እምነቱ የሚፈቅደውን የጸሎና የሶላት ስነስርዓት  በማካሄድ አክብረዋል።በዚሁ በዓል የሶማሌ ክልል ርዕሰ መስተዳድረ አቶ አብዲ መሀመድ ኡመር እንደተናገሩት  ሙስሊሙ ህብረተሰብ የኢድን በዓልን ሲያከብር የተቸገሩትን በመርዳትና በመደጋገፍ ሊሆን ይገባል።ሙስሊሙ ህብረተሰብ በረመዳን የጸም ወቅት ያዳበራቸውን የመረዳዳት፣ የመደጋገፍና አብሮ የመኖር እሴቶችን አጠናክሮ መቀጠል እንዳለበትም ርዕሰ መስተዳድሩ አሳስበዋል።  በክልሉ በአሁኑ ወቅት በልማት፣ በመልካም አስተዳደርና በዴሞክራሲያዊ ግንባታ አበረታች ለውጦች እየተመዘገቡ የመጡ መሆኑን ለዕምነቱ ተከታዮች የገለጹት ርዕሰ መስተዳድሩ  የጸረ ድህነት ትግሉን እውን ለማድረግ ሙስሊሙ ህበረተሰብ የክልሉ መንግስት በሚያካሂዳቸው የልማት ስራዎች መሳተፍ ይኖርበታል ብለዋል።የእስልምና እምነት የሰላም እምነት በመሆኑ ሙስሊሙ ህብረተሰብም የአክራሪዎችንና የጽንፈኞችን እንቅስቃሴ በማውገዝ የሚያካሂዱቱን አፍራሽና ጸረ ልማት  እንቅስቃሴ መታገል ይገባዋልም ብለዋል።አንዳን የእምነቱ ተከታዮች በበዓሉ ወቅት እንደተናገሩት በዓሉን የተቸገሩትን በመርዳት፣ በመደጋገፍና  ጸሎት በማድረግ እንደሚያከብሩት ተናግረው  በእስልምና እምነት ስም ጽንፈኝነትንና አክራሪነትን የሚያራምዱ ሃይሎችን በጽኑ እንደሚያወግዙ ገልጸዋል።